stanford-oval/wikipedia huggingface dataset:
Otopeni

| Otopeni |
| --- | --- |
 vaakuna
 Otopeni
 Koordinaatit: 44°33′0″N, 26°4′12″E 
Valtio:  Romania
Piirikunta:  Ilfov
Hallinto:  
 – Pormestari:  Constantin Silviu Gheorghe
Pinta-ala:  
 – Kokonaispinta-ala:  31,52 km²
Väkiluku (2011)  (väestönlaskenta):  12 671
Aikavyöhyke:  UTC+2
 – Kesäaika:  UTC+3
 
 www.otopeniro.ro 
Infobox OKVirheellinen NIMI-arvo: 
Otopeni [otoˈpenʲ] on kaupunki Ilfovin piirikunnassa Romanian eteläosassa. Pinta-alaa kaupungilla on 31,52 neliökilometriä. Otopenissä asui vuoden 2011 väestönlaskennassa 12 671 asukasta. Vuoden 2002 väestönlaskennassa väkiluku oli 10 215.
Kaupunki sijaitsee noin 18 kilometrin päässä Romanian pääkaupungista Bukarestista pohjoiseen. Otopenissä sijaitsee Henri Coandăn kansainvälinen lentoasema, joka on Romanian vilkkain. Lentoasemalla on muun muassa Tarom-lentoyhtiön pääkonttori. Samoin Țiriac Air pitää Otopenissä kotipaikkaansa.
Otopenin sijainti Ilfovin piirikunnassa.
Aiheesta muualla

Kuvia tai muita tiedostoja aiheesta Otopeni Wikimedia Commonsissa
Kaupungin kotisivut (romaniaksi)
Paper Gods

| Paper Gods Duran Duran |
| --- | --- | --- |

Studioalbumin tiedot
 Julkaistu: 11. syyskuuta 2015
 Kesto: 57.27
 Levy-yhtiö: Warner
Listasijoitukset
  28.
Duran Duranin muut julkaisut
| All You Need Is Now 2010 | Paper Gods 2015 | Future Past 2021 |
Paper Gods on Duran Duranin 11. syyskuuta 2015 julkaistu studioalbumi.
Kappaleet

Paper Gods – 7.04 (feat. Mr Hudson)
Last Night in the City – 4.44 (feat. Kiesza)
You Kill Me with Silence – 4.26
Pressure Off – 4.21 (feat. Janelle Monáe & Nile Rodgers)
Face for Today – 3.51
Danceophobia – 4.13
What Are the Chances? – 4.55
Sunset Garage – 4.43
Change the Skyline – 3.57 (feat. Jonas Bjerre)
Butterfly Girl – 3.15
Only in Dreams – 6.05
The Universe Alone – 5.47
Arvostelut

Soundi:
Pallopeli

Tennismaila ja -palloja
Golfin pelaaja lyömässä palloa
Jääkiekko-ottelu käynnissä
Pallopeli on urheilupeli, jossa pelivälineenä käytetään palloa. Jotkin pelit kuten jääkiekko ja sulkapallo lasketaan yleensä myös kuuluviksi pallopeleihin, vaikkei niitä pelata pallon muotoisella pelivälineellä. Pelaajia voi olla kaksi tai useampia; usein pelissä on kaksi toisiaan vastaan pelaavaa joukkuetta.
Pelejä voidaan ryhmitellä invaasio-/maalipeleihin (koripallo, jalkapallo), verkko- ja seinäpeleihin (padel, tennis, squash), lyönti- ja kotiutuspeleihin (baseball, pesäpallo) sekä tarkkuspeleihin (golf, keilailu).
Pelit voidaan luokitella myös pelivälineen ja toimintatavan mukaan seuraavasti:
pelit, joissa pallo pitää saada toisen joukkueen suojaamaan maaliin (esimerkiksi jalkapallo, koripallo, käsipallo, vesipallo)
mailapelit, joissa palloa lyödään mailalla (baseball, pesäpallo, golf)
pelit, joissa palloa lyödään verkon yli sääntöjen mukaan ja pisteitä saa, kun vastustaja joutuu rikkomaan sääntöjä (pöytätennis, tennis, padel, lentopallo)
pelit, joissa pallon on osuttava kohteeseen (keilaus, kriketti, polttopallo)
Suosittuja pallopelejä ympäri maailmaa

Baseball
Koripallo
Biljardi
Boccia
Bossaball
Footbag
Golf
Haavipallo
Hurling – irlantilainen nurmipallo
Jalkapallo
Amerikkalainen jalkapallo
Australialainen jalkapallo
Kelttiläinen jalkapallo
Rugby
Jongleeraus
Jääkiekko
Jääpallo
Kanoottipoolo
Keilailu
Koripallo
Kriketti
Kroketti
Käsipallo
Lentopallo
Rantalentopallo (Beach volley)
Maahockey
Mesoamerikkalainen pallopeli
Nurmikeilailu
Padel
Pelota
Pesäpallo
Petankki
Pickleball
Poolo
Polttopallo
Pöytätennis
Rullaluistinhockey
Salibandy
Shinty
Squash
Sulkapallo
Tennis
Rantatennis (Beach tennis)
Uppopallo
Verkkopallo
Vesipallo
Aiheesta muualla

Kuvia tai muita tiedostoja aiheesta Pallopeli Wikimedia Commonsissa
Pauli Tuovinen

Pauli Tuovinen vuonna 1937.
Pauli Ilmari Tuovinen (2. toukokuuta 1903 Polvijärvi – 15. tammikuuta 1965 Helsinki) oli suomalainen lääkäri.
Tuovisen vanhemmat olivat kauppias Matti Tuovinen ja Aleksandra Lind ja puoliso vuodesta 1930 Lahja Lemmitty Hyytiäinen. Tuovinen tuli ylioppilaaksi Suomalaisesta normaalilyseosta ja valmistui lääketieteen lisensiaatiksi 1931, jolloin hän myös väitteli lääketieteen ja kirurgian tohtoriksi. Tuovinen sai kirurgian erikoislääkärin pätevyyden 1938 ja urologian erikoislääkärin pätevyyden 1951. Hän oli Helsingin yliopiston kirurgian dosentti vuodesta 1943, Marian sairaalan kirurgisen osaston ylilääkäri ja sairaalan johtaja vuodesta 1950. Tuovinen sai professorin arvonimen vuonna 1953. Hänen tutkimusalaansa oli urologia, jolta hän julkaisi Urologian oppikirjan (1960). Sodissa Tuovinen toimi kenttäsairaalan ja sotasairaalan lääkärinä; sotilasarvoltaan hän oli lääkintämajuri (1942).
Pajarinhovin kylpylä

Pajarinhovin kylpylä, entiseltä nimeltään Aquapark, oli sisävesipuisto Kiteellä valtatie 6:n varrella. Vesipuisto avattiin 2010. Kylpylä oli Matkakeskus Pajarinhovin yhteydessä. Sen toiminta päättyi konkurssiin 2023.
Aiheesta muualla

http://pajarinhovi.fi/fi/vesipuisto/E
Onnentähti

Onnentähti
Onnentähti on kesällä 2012 perustettu suomalainen tanssi- ja iskelmäyhtye. Yhtye sai alkunsa Laajavuoren Kesäteatterin kesällä 2012 esittämästä Suuresta tangomusikaalista, jonka pääosissa olivat laulajat Arja Koriseva, Saija Tuupanen, Tommi Soidinmäki, Angelika Klas ja Hannu Lehtonen.
Onnentähti on ollut säestäjänä Sinivalkoiset äänet -konserteissa, vuoden 2013 Suomi Iskelmän SM-kisoissa sekä Lotta ja luutnantin sydän -konserttisarjassa.
Levyt

Onnentähti soittaa lokakuussa 2013 julkaistulla Lotta ja luutnantin sydän -levyllä, jonka solisteja ovat Tommi Soidinmäki, Terhi Matikainen ja Raimo Salo. Onnentähti julkaisi lokakuussa 2013 myös ensimmäisen singlensä Ajatustenlukija.
Jäsenet

Petja Venäläinen – basso, laulu
Jukka Leppämäki - rummut, laulu
Pete Hämäläinen – kitara, laulu
Ville Korpi - koskettimet, laulu
Jäsenet > Entiset jäsenet

Miska Venäläinen – rummut, laulu
Kim Wirzwnius - kitara, laulu
Johannes Lintunen – kitara, laulu
Jukkis Rissanen – kitara, laulu
Joel Vierikko – koskettimet, laulu
Jaakko Penttilä – kitara, laulu
Mika Rämä – kitara, laulu
Jarkko Niska – koskettimet, laulu
Nelli Marjomäki - koskettimet, laulu
Timo Salmi - kitara, laulu
Aiheesta muualla

Kuvia tai muita tiedostoja aiheesta Onnentähti Wikimedia Commonsissa
Onnentähti Facebookissa
Pak Doo-Ik

Pak Doo-Ik (hangul: 박두익; hanja: 朴斗翼; uudistettu latinisaatio: Bak Du-ik; s. 17. maaliskuuta 1942 Pjongjang, Pohjois-Korea) on entinen pohjoiskorealainen jalkapalloilija. Hänet muistetaan parhaiten voittomaalistaan Italiaa vastaan vuoden 1966 kisoissa, ottelussa jonka seurauksena ylivoimaisena ennakkosuosikkina pidetty Italia putosi jatkosta. 
Pak Doo-Ik oli korpraali Pohjois-Korean armeijassa, ja voiton jälkeen hän sai ylennyksen kersantiksi. Jalkapallo- ja sotilasuransa jälkeen hän toimi voimistelunopettajana. Italialaisen urbaanilegendan mukaan Doo-Ik olisi ollut hammaslääkäri, mutta tämä ei pidä paikkaansa. [lähde? ]
Pak Chol-Min

| Mitalit> Maa:   Pohjois-Korea.Miesten judo. Olympialaiset  | Mitalit> Maa:   Pohjois-Korea.Miesten judo. Olympialaiset  | Mitalit> Maa:   Pohjois-Korea.Miesten judo. Olympialaiset  | Maa:   Pohjois-Korea> Miesten judo. |
| --- | --- | --- | --- |
|  Pronssia | Peking 2008 | 66 kg |  |
Pak Chol-Min (kor. 박철민; s. 21. syyskuuta 1982) on pohjoiskorealainen judoka. Hän sai vuoden 2008 kesäolympialaisissa pronssia miesten judossa (66 kg). Hän oli samassa painoluokassa viides Aasian-mestaruuskilpailuissa 2009. Hän on sijoittunut kerran kolmanneksi sekä maailmancup- että Grand Prix -kilpailussa.
Hän on 169-senttinen.
Pajarila

| Pajarila |
| --- | --- |
Kaupunki:  Lappeenranta
Kaupunginosa nro:  53
Pajarila on Lappeenrannan kaupunginosa. Se sijaitsee kaupungin eteläisellä alueella valtatie 6:n eteläpuolella noin viiden kilometrin päässä keskustasta.
Pajarilan alue oli osa vuonna 1932 Lappeesta irrotettua Lauritsalan kauppalaa, joka liitettiin Lappeenrantaan vuonna 1967. Kaupunginosa on pääasiassa teollisuusaluetta. Siellä on myös ABC:n Viipurinportti-liikennemyymälä ja muutamia vanhoja maataloja.
Kaupunginosaa rajaavat valtatie 6 pohjoisessa, maaseutu idässä, Mustolan satamarata, Höyläkatu ja Eteläkatu etelässä ja Onninkatu lännessä. Pajarilan naapurikaupunginosia ovat Tirilä, Lapvesi ja Karhuvuori.
Kaupunginosan itäpuolisella maaseudulla on Pajarilan vanha maarekisterikylä. Haja-asutuksen lisäksi alueella on Etelä-Karjalan sosiaali- ja terveyspiirin päihdekuntoutumisyksikkö, jonka Lauritsalan kauppala rakensi alun perin kunnalliskodiksi vuosina 1947–1948, ja suuri autopurkamo. Lappeenrannan keskustaajaman osayleiskaava 2030 -suunnitelmassa tälle Pajarilan ja Mustolan kaupunginosien väliselle alueelle on sijoitettu uusi kauppojen, toimitilojen ja teollisuuden keskittymä ja itä-länsisuuntainen kokoojakatu Pajarilanväylä.
Pajarilan ja lähikylien muodostamalla Pajarilan–Rasalan tilastoalueella on 213 asukasta. Pajarilan kaupunginosan alueella asukkaita on vain kolme.
Aiheesta muualla

Kaupunginosan esittely Lappeenrannan kaupungin sivustolla (Arkistoitu – Internet Archive)
Lappeenranta
| --- | --- |
Kaupunginosat:  Ahvenlampi • Alakylä • Hakali • Harapainen • Hartikkala • Hiekkapelto • Hiessilta • Honkalahti • Hyrymäki • Ihalainen • Kanavansuu • Karhuvuori • Kariniemi • Kaukas • Keskus • Kesola • Kesämäki • Kimpinen • Kivisalmi • Korvenkeskus • Kourula • Kuusela • Kuusimäki • Kylpylä • Laihia • Lampikangas • Lapvesi • Lauritsala • Lavola • Leiri • Lentokenttä • Lepola • Linnoitus • Lintukangas • Mattila • Mustola • Myllymäki • Mälkiä • Mäntylä • Nuijamaa • Pajarila • Pallo–Tyysterniemi • Parkkarila • Peltola • Pulp • Putkinotko • Pöyhiänniemi • Rauha • Reijola • Ruoholampi • Rutola • Sammonlahti • Selkäharju • Skinnarila • Suolahti • Taikinamäki • Tirilä • Tykki–Kiviharju • Uus-Lavola • Vesivalo • Voisalmi • Ylämaa
Kyliä:  Hanhijärvi • Hiivaniemi • Kansola • Konnunsuo • Kontu • Leino • Louko • Moisio • Ravattila • Raippo • Ruokola • Rännikorpi • Simola • Sirkjärvi • Vainikkala
Muita alueita:  Huhtiniemi • Joutseno • Nuijamaa • Pikisaari • Ylämaa
Pasi Koskela

Koskela vuonna 2009.
Pasi Markus Koskela (s. 28. syyskuuta 1980 Vaasa) on suomalainen pikaluisteluvalmentaja ja kilpauransa päättänyt pikaluistelija.
Pääasiassa 500 ja 1 000 metrin matkoilla kilpaillut Koskela kuului Suomen maajoukkueluistelijoihin kilpaillen neljissä arvokilpailuissa. Parhaimmillaan hän sijoittui 500 metrillä 19:nneksi vuoden 2008 matkakohtaisissa MM-kilpailuissa. Sprintterien SM-kilpailuista Koskela voitti hopeaa vuonna 2009 ja pronssia vuosina 1999 ja 2004.
Koskela toimi urheilijanuransa jälkeen Suomen pikaluistelumaajoukkueen valmentajana ja joukkueenjohtajana suurimmissa ulkomaan kilpailuissa. Vuonna 2011 hänet nimettiin Suomen pikaluistelun valmennuspäälliköksi. Hänen uudelleenvalintansa ko. tehtävään vuonna 2014 otettiin ristiriitaisesti vastaan lajitoimijoiden keskuudessa, ja vuonna 2015 Koskelan sopimusta ei jatkettu.
Koskelan vaimo on oopperalaulaja Tiina-Maija Koskela (o.s. Hirvilammi). Koskelan veli, pikaluistelija Pekka Koskela, piti yli vuoden ajan hallussaan 1 000 metrin maailmanennätystä ja on lajin moninkertainen arvokisamitalisti. Veljekset ovat myös sukua painin olympiamitalisti Harri Koskelalle.
Pasi Koivu

| Pasi Koivu> Henkilötiedot |
| --- | --- |
Syntynyt: 1989
Kansalaisuus:  Suomi
Frisbeegolfaaja
Pituus:  180 cm
Kätisyys:  oikea
Ura
Ammattilaisuran alku:  2010
Voitot:  25
Muut saavutukset:  suomenmestaruus 2013 ja 2015
Tämänhetkinen rating:  984 (syyskuu 2019)
Korkein rating:  1020
Palkintorahat:  47 783,15 $
Pasi Koivu (s. 1989) on suomalainen frisbeegolfaaja sekä avoimen sarjan Suomen mestari vuosilta 2013 ja 2015. Vuonna 2013 hän sijoittui neljänneksi ja oli paras eurooppalainen pelaaja Nokialla frisbeegolfin European Openissa. Vuosina 2011 ja 2014 hän sijoittui SM-kisojen avoimen sarjan toiseksi. Koivu on myös voittanut kansalliset pro tour -sarjat vuosina 2011–2012 ja 2014 sekä sijoittunut toiseksi vuonna 2013.
Heinolalainen Koivu aloitti frisbeegolfin pelaamisen 2000-luvun alussa. Nykyään hän kuuluu Innovan joukkueeseen.
Paul Nordhues

Paul Nordhues
Paul Heinrich Nordhues (8. helmikuuta 1915 Dortmund – 30. kesäkuuta 2004) oli saksalainen roomalaiskatolinen piispa. Hänet vihittiin papiksi Paderbornin arkkihiippakuntaan 23. maaliskuuta 1941 ja nimitettiin sen vihkipiispaksi sekä Cosin titulaaripiispaksi 5. kesäkuuta 1961. Piispaksi vihkiminen seurasi 24. elokuuta. Pääkonsekraattorina toimi Lorenz Jaeger, jota avustivat Franz Hengsbach ja Adolf Bolte.
Nordhues osallistui Vatikaanin toiseen kirkolliskokoukseen. Hän jäi eläkkeelle 1. maaliskuuta 1990.
Omenankehrääjäkoi

| Omenankehrääjäkoi |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Aitoperhoset Ditrysia
Yläheimo::  Kehrääjäkoimaiset Yponomeutoidea
Heimo::  Kehrääjäkoit Yponomeutidae
Alaheimo::  Yponomeutinae
Suku::  Yponomeuta
Laji::  malinellus
Kaksiosainen nimi
 Yponomeuta malinellus  Zeller, 1838 
Synonyymit
 Yponomeuta malinella 
Katso myös
   Omenankehrääjäkoi Commonsissa 
Infobox OKNimi-testi OK: 
Omenankehrääjäkoi (Yponomeuta malinellus) on kehrääjäkoiden heimoon kuuluva pieni perhoslaji. Se on paikoin merkittävä omenatarhojen tuholainen.
Koko ja ulkonäkö

Omenankehrääjäkoi muodostaa yhdessä tarhakehrääjäkoin (Yponomeuta padellus) ja sorvarinpensaankehrääjäkoin (Yponomeuta cagnagellus) kanssa lajiryhmän, jonka lajeja on tavattoman vaikeaa erottaa toisistaan ulkonäön tai edes genitaalipreparaatin avulla. Perhosen etusiivet ovat puhtaan valkoiset, ja niissä on 12–16 mustaa pistettä asettuneena kolmeen tai neljään siivensuuntaiseen riviin. Pisteiden määrä on selvästi pienempi kuin samaan sukuun kuuluvalla tuomenkehrääjäkoilla (Yponomeuta evonymellus). Siiven kärjen siipiripset ovat harmahtavia, kuten joskus myös etusiiven keskiosa. Takasiivet ovat tasaisen ruskeanharmaat. Tuntosarvet ovat lähes etusiipien pituiset, ja pää sekä huulirihmat ovat valkoiset. Siipiväli vaihtelee 18–24 mm.
Levinneisyys ja lentoaika

Omenankehrääjäkoin levinneisyys ulottuu Länsi- ja Keski-Euroopasta Itä-Aasiaan, mutta se on levinnyt vieraslajina myös Kaukasukselle ja Keski-Aasiaan sekä osaan Pohjois-Amerikkaa. Suomessa sen levinneisyys rajoittuu Ahvenanmaalle sekä Etelä- ja Lounais-Suomeen. Pohjoisimmat yksittäishavainnot ovat Vaasa-Joensuu-linjalta. Perhoset lentävät yhtenä sukupolvena heinä-elokuussa.
Elinympäristö ja elintavat

Päivisin perhoset piilottelevat pääasiassa lehtien alapinnoilla ja aloittavat lennon illan hämärtyessä. Tällöin niitä myös lentää kirkkaiden valojen luokse. Naaras on valmis parittelemaan runsaan viikon kuluttua kuoriutumisestaan. Yksittäinen aikuinen perhonen elää 20–30 vuorokautta. Kukin naaras tuottaa noin 150 munaa, jotka se laskee ravintokasvin oksille pieninä ryhminä. Munaryhmää peittää naaraan tuottama, punertavanruskea erite, joka kovettuu kuoreksi ja suojaa syksyn aikana munista kuoriutuvaa toukkaryhmää talven yli. Toukat poistuvat suojasta vasta keväällä, jolloin ne aluksi tunkeutuvat aukeaviin silmuihin ja miinaavat omenapuiden nuoria lehtiä. Puiden kukinnan alkaessa toukat poistuvat miinoista ja siirtyvät syömään lehtiä ulkopuolelta. Tästä lähtien toukat elävät lähisukuisten lajien tapaan suurina ryhminä erittämästään silkistä muodostuvan tiiviin seitin suojissa ja syövät lehdet kokonaan suurimpia lehtisuonia lukuun ottamatta. Myös koteloituminen tapahtuu tiiviinä ryhminä seitin suojiin.
Omenankehrääjäkoi on joillakin alueilla merkittävä omenatarhojen tuholainen, sillä lehtensä menettäneet puut eivät tuota normaalin suuruista satoa yleensä vielä seuraavanakaan vuonna. Tuhoja torjutaan hävittämällä puista pudonneet lehdet sekä mahdolliset toukkaryhmät seitteineen. Biologisena torjuntana on käytetty Ageniaspis fuscicollis-kiilupistiäistä, joka munii oksille aseteltuihin munaryhmiin ja jonka toukat syövät kehrääjäkoin viimeisen toukkavaiheen toukat sisältäpäin.
Ravintokasvi

Toukan ravintokasveja ovat omenapuut (Malus).
Aiheesta muualla

Suomen Lajitietokeskus: Omenankehrääjäkoi (Yponomeuta malinellus)
Maa- ja elintarviketalouden tutkimuskeskus (MTT), Kasper: Omenankehrääjäkoi (Yponomeuta malinellus)
BugGuide.net (englanniksi)
Pherobase: Semiochemicals of Yponomeuta malinellus, the Apple ermine moth (englanniksi)
Bestimmungshilfe des Lepiforums (saksaksi)
Lepidoptera.eu: Yponomeuta malinellus (puolaksi)
Palsa-museo

| Palsa-museo |
| --- | --- |

Tyyppi:  Museo, taidemuseo 
Osoite:  Kivitie 14 B, 99100 Kittilä  
Sijainti:  Kittilä 
Kotisivut:  kaukosorjosensaatio.fi/getsema... 
Koordinaatit:  67°39′18″N, 24°54′14″E
 fiPalsa-museo 
Kittiläläisen taiteilija Kalervo Palsan (1947 – 1987) työtä ja elämää esittelevä museo sijaitsee Palsan kotitalossa. Talon pihapiirissä on myös hänen Getsemaneksi kutsumansa ateljeemökki. Museon omistaa Kauko Sorjosen säätiö, joka osti sen vuonna 2011 ja restauroi huonoon kuntoon pääseet rakennukset. Kittilän keskustan tuntumassa sijaitsevalla asuinalueella sijaitseva museo on avoinna kesäaikaan.
Palmsen kartano

Palmsen kartano
Palmsen kartano (vir. Palmse mõis) sijaitsee Vihulan kunnassa Viron Länsi-Virumaalla.
Palmse on Viron tunnetuin kartano, joka kuului alun perin Tallinnan sisterssiläiselle Mikaelin nunnaluostarille. Vuosina 1676–1922 kartanoa hallinnoi von der Pahlen -suku, ja vuodesta 1972 kartano on ollut osa Lahemaan kansallispuiston aluetta.
Päärakennuksen on suunnitellut arkkitehti Jakob Stael von Holstein ja sen rakentaminen aloitettiin vuonna 1679. Rakennus kärsi suuria tuhoja suuren Pohjan sodan aikana ja se kunnostettiin viimeistään vuoteen 1730 mennessä Arend Dietrich von der Pahlenin johdolla. Nykyinen barokkityylinen ilme on peräisin vuosien 1782–1785 rakennustöistä.
Aiheesta muualla

Kuvia tai muita tiedostoja aiheesta Palmsen kartano Wikimedia Commonsissa
Pasi Koskinen

| Pasi Koskinen> Henkilötiedot |
| --- | --- |
Syntynyt: 1972
Ammatti:  muusikko
Muusikko
Taiteilijanimi:  Itse Ruoja Suruntuoja, Ruoja, Herr Arschstein
Aktiivisena:  1992–
Tyylilajit:  metalli
Soittimet:  laulu, kitara, syntetisaattori
Yhtyeet:  Ajattara, Shape of Despair, Mannhai, To Separate the Flesh from the Bones, Amorphis
Levy-yhtiöt:  Relapse Records 
  [ Muokkaa Wikidatassa ] [ ohje ]  
Pasi Antero Koskinen (s. 1972) on suomalainen muusikko. Hänet tunnetaan parhaiten Amorphis-yhtyeestä, jonka laulajana hän toimi vuosina 1996–2004. Nykyisin hän vaikuttaa Ajattarassa solistina taiteilijanimellä Ruoja. Yhtye oli tauolla ja teki paluun Nummirockissa vuonna 2016. Hän on vaikuttanut myös yhtyeissä Shape of Despair ja Mannhai. Sen lisäksi hän on toiminut To Separate the Flesh from the Bones -yhtyeessä taiteilijanimellä Herr Arschstein.
Pasi Koskinen on ollut naimisissa Natalie Koskisen kanssa. Parilla on myös yhteisiä lapsia. Natalie Koskinen on tunnettu muun muassa Shape of Despairista ja Depressed Modesta.
Paul-Gilbert Langevin

Paul-Gilbert Langevin (5. heinäkuuta 1933 Boulogne-Billancourt – 4. heinäkuuta 1986 Pariisi, Ranska) oli ranskalainen musiikkitieteilijä. Hän kirjoitti useita kirjoja 1800-luvun klassisesta musiikista.
Hän oli fyysikko Paul Langevinin poika.
Hän työskenteli fysiikan professorina Pariisin yliopistossa ja sitten Pierre-et-Marie-Curie-yliopistossa. Myöhemmin hän päätti omistautua musiikkitieteen tutkimukselle. Vuonna 1957 hän perusti yhdistyksen "Anton Bruckner" ja lehden "L'Harmonie du monde".
Hän kirjoitti kirjoja ja artikkeleita 1800-luvun klassisesta musiikista, erityisesti Anton Brucknerin, Franz Schubertin, Guillaume Lekeun, Albéric Magnardin, Guy Ropartzin ja Charles Koechlinin musiikista. Hän työskenteli myös musiikkikriitikkona sanomalehdissä, mukaan lukien "Le Monde de la musique".
Hän kuoli munuaissyöpään 4. heinäkuuta 1986, päivää ennen 53. syntymäpäiväänsä.
Paul-Eerik Rummo

Paul-Eerik Rummo (2011).
Paul-Eerik Rummo (s. 19. tammikuuta 1942 Tallinna, Viro) on virolainen runoilija ja kriitikko. Hän oli myös Reformipuolueen poliitikko.
Rummo valmistui Tarton yliopistosta vuonna 1965 pääaineenaan virolainen filologia. Hän kuuluu niin sanottujen neljänkymmenen kirjeen allekirjoittajiin. Rummo toimi vuosina 2003–2007 Viron kansansuhteiden ministerinä. Hänet valittiin yhdenteentoista Riigikoguun 4. maaliskuuta 2007.[lähde? ]
Rummon isä Paul Rummo (1909–1981) oli tunnettu kirjailija. Rummo on naimisissa näyttelijä-kirjailija Viiu Härmin kanssa.[lähde? ]
Rummo on työskennellyt Tallinnan draamateatterin dramaturgina. Runotuotantonsa alkuvaiheessa hän kirjoitti kansanlaulun tyylistä keskeislyriikkaa ja harrasti myös kielellistä kokeilua. Hän kirjoitti myös näytelmiä ja elokuvakäsikirjoituksia. Rummon kirjoittamia näytelmiä ovat Tuhkimoleikki ja Pseudopus.
Pagan’s Mind

Pagan's Mind on norjalainen metalliyhtye. Se perustettiin Skienissä, Telemarkissa vuonna 2000, ja tähän mennessä yhtyeeltä on julkaistu neljä studioalbumia. Niistä kolmas, Enigmatic : Calling (2005) nousi heti Norjan albumilistan 15. sijalle.
Jäsenet

Nils K. Rue – laulu
Jørn Viggo Lofstad – kitara
Steinar Krokmo – basso
Ronny Tegner – koskettimet
Stian Kristoffersen – rummut
Jäsenet > Aiemmat jäsenet

Entinen kitaristi Thorstein Aaby (3. huhtikuuta 1971 – 24. heinäkuuta 2007) kuului kokoonpanoon alusta saakka ja oli mukana sen kahdella ensimmäisellä studioalbumilla. Hän lähti yhtyeestä ja kuoli sittemmin pitkälliseen sairauteen heinäkuussa 2007.
Diskografia > Studioalbumit

Infinity Divine (2000,  FaceFront Records; uudelleenäänitetty 2004, Limb Music)
Celestial Entrance (2002,  Limb Music)
Enigmatic : Calling (2005,  Limb Music)
God's Equation (2007,  Limb Music)
Heavenly Ecstasy (2011,  Steamhammer)
Diskografia > DVD:t

Live Equation (2009,  Limb Music)
Full Circle: Live at Center Stage (2015)
Aiheesta muualla

Viralliset sivut (englanniksi)
Pagan’s Mind Encyclopaedia Metallumissa (englanniksi)
Paul-Henri Mathieu

| Paul-Henri Mathieu |
| --- | --- |

Henkilötiedot
Syntynyt: 12. tammikuuta 1982 
Kansalaisuus:   Ranska
Tennispelaaja
Pituus:  185 cm
Paino:  74 kg
Kätisyys:  oikea
Ammattilaisena:  1999–
Palkintorahat:  6 299 093 USD
Kaksinpeli
Paras sijoitus:  12. (7. huhtikuuta 2008)
Turnausvoittoja:  4
Voitot/tappiot:  276–306
Grand Slam -turnauksissa
Australian avoimet:  4. kierros (2006, 2008)
Ranskan avoimet:  4. kierros (2002, 2008)
Wimbledon:  4. kierros (2007, 2010)
Yhdysvaltain avoimet:  3. kierros (2004, 2010)
Nelinpeli
Voitot/tappiot:  30–88
Aiheesta muualla
ITF
ATP
Paul-Henri Mathieu (s. 12. tammikuuta 1982 Strasbourg, Ranska) on ranskalainen tennispelaaja. Hän on vuonna 1999 alkaneella urallaan ehtinyt voittaa neljä ATP-turnausta kaksinpelissä ja yhden nelinpelissä. Genevessä, Sveitsissä asuvaa oikeakätistä Mathieuta valmentaa tällä hetkellä Olivier Malcor.
Parhaimmillaan Mathieu on ollut maailmanlistan sijalla 12 kaksinpelissä (huhtikuussa 2008) ja sijalla 103 nelinpelissä (syyskuussa 2008). Hän on voittanut kaksinpelin ATP-turnauksen vuonna 2002 Moskovassa ja Lyonissa sekä vuonna 2007 Casablancassa ja Gstaadissa. Syyskuussa 2008 hän voitti Bukarestin nelinpeliturnauksen parinaan Nicolas Devilder.
Grand Slam -turnauksissa Mathieu on parhaimmillaan yltänyt neljännelle kierrokselle; tämä häneltä onnistui Australian avoimissa vuosina 2006 ja 2008, Ranskan avoimissa vuosina 2002 ja 2008 sekä Wimbledonissa vuosina 2007 ja 2010. Yhdysvaltain avoimissa hän on parhaimmillaan edennyt kolmannelle kierrokselle vuosina 2004 ja 2010.